**OTSUS**

EELNÕU

Värska 31.10.2024 nr

**Tee lisamine valla kohalike teede nimekirja, teeregistrisse kandmine ja teele nime andmine.**

Setomaa Vallavalitsus on alustanud menetlust eesmärgiga kanda Setomaa valla munitsipaalomandis oleva ja Värska alevikus asuva Pikk tn 35 kinnistut (katastritunnusega 93401:005:0099) läbiva tee kohalike teede nimekirja lisamiseks, määrates teele nime ja numbri.

Vastavalt teeregistri põhimääruse § 13 lg 3 on kohaliku tee esmaseks teeregistrisse kandmiseks andmeandjal kohustus esitada Transpordiametile kohaliku omavalitsuse üksuse õigusakt, mis sätestab terviktee unikaalse numbri ja nime.

Võttes aluseks ehitusseadustiku § 91, § 92 lg 1, 5 ja 7, § 103 lg 1 ja 4, lg 5 p 2 ja 3, lg 6 ja 7, Vabariigi Valitsuse 07.01.2016 määruse nr 1 „Teeregistri põhimäärus“ § 7 lg 1, § 12 lg 2, § 13 lg 3, § 14 lg 2, kohanimeseaduse § 3 lg 7 p 1, § 4 lg 1 p 4, § 5 lg 1 p 3 ja lg 4, § 6 lg 1, 2 ja lg 8, § 8 lg 1 p 1 ja p 2 ning kohaliku omavalitsuse korralduse seaduse § 22 lg 1 p 37 alusel Setomaa Vallavolikogu

**otsustab:**

1. Lisada Setomaa valla kohalike teede nimekirja tee nr **7320002** nimega **Laululava tee** pikkusega **222 m**, mille ala on tähistatud käesoleva otsuse lisas oleval asendiplaanil (Lisa 1).

2. Käesolev korraldus edastada 10 päeva jooksul Transpordiametile uue kohaliku tee Teeregistrisse kandmiseks ning riikliku kohanimeregistri vastutavale või volitatud töötlejale.

3. Otsus jõustub teatavakstegemisega.

4. Käesoleva otsuse peale võib esitada Setomaa Vallavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või päevast, millal oleks pidanud korraldusest teada saama või esitada kaebuse Tartu Halduskohtule halduskohtumenetluse seadustikus sätestatud korras ja tähtaegadel.

/allkirjastatud digitaalselt/

Urmas Sarja

vallavolikogu esimees